

Gradsko vijeće

KLASA:944-01/16-01/03

URBROJ:2186/18-02/1-20-\_\_\_\_\_

Ludbreg, 16. ožujka 2020. g.

Na temelju članka 35. Zakona o lokalnoj i područnoj (regionalnoj) samoupravi (NN, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 33. Statuta Grada Ludbrega („Službeni Vjesnik Varaždinske županije“ br. 23/09, 17/13, 40/13-pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega na 19. sjednici održanoj 16. ožujka 2020. g., donosi sljedeću

# O D L U K U

**I.**

**Prihvaća se zahtjev društva SUNCE MOJE MALO d.o.o.**, Ludbreg, Antuna Nemčića 13, OIB:89088066205, **za produljenje roka za izgradnju dječjeg vrtića, odnosno izvršenje znatnijih radova** na kupljenoj čkbr. 1229/38 – pašnjak u Ulici dr. Franje Tuđmana od 1709 m2, upisane u zk.ul.br. 3233 k.o. Ludbreg.

**Rok za izgradnju dječjeg vrtića**, koji u članku 5. Ugovora o kupoprodaji od 30.06.2016. g., (KLASA:944-01/16-01/03, URBROJ:2186/18-01/1-16-7) te Aneksa Ugovora o kupoprodaji od 17.03.2017. (KLASA: 944-01/16-01/03**,** URBROJ: 2186/18-01/1-17-15) sklopljenoga između Grada Ludbrega kao prodavatelja i društva Sunce moje malo d.o.o. kao kupca, iznosi 2 (dvije) godine od ishođenja pravomoćne Građevinske dozvole koja je ishođena 24.07.2017., **produljuje se na 2 (dvije) godine od pravomoćnosti Rješenja o izmjeni i dopuni Građevinske dozvole, koje je pravomoćno dana 24.12.2019., tako da rok za izgradnju dječjeg vrtića ističe 24.12.2021.**

**II.**

Zahtjev društva Sunce moje malo d.o.o. od 28.01.2020., za produljenje roka za izgradnju dječjeg vrtića u Ludbregu, prihvaća se s obzirom da je društvo Sunce moje malo d.o.o., kao kupac zemljišta u vlasništvu Grada Ludbrega, ispunilo ugovornu obvezu u pogledu isplate kupoprodajne cijene utvrđene u članku 3. Ugovora o kupoprodaji, te činjenice da se nakon ishođenja Građevinske dozvole, geotehničkim istraživanjem temeljnog tla utvrdilo da gradnja prema prihvaćenom projektu nije ekonomski niti građevinsko prihvatljiva zbog loše kvalitete temeljnog tla, pa se pristupilo izmjeni projekta i građevinske dozvole radi novog arhitektonskog rješenja kojim bi se osigurala sigurnost građevine.

**III.**

Ova Odluka stupa na snagu danom donošenja.

**Predsjednik**

**Gradskog vijeća**

Antun Šimić